תאריך 9.2.22

**תקציר עיקרי מכרז פומבי 02-2022**

**להפעלת חדר אוכל ומזון מהיר בשרי במרכז האקדמי לב בירושלים**

1. **מטרת ההתקשרות:**

מתן שירותי הסעדה - חדר אוכל + מזון מהיר בשרי - בקמפוס לב.

המציעים מוזמנים להציע הצעתם באחד משני האופנים הבאים או בשניהם:

* 1. אשכול א'- בישול מקומי.
  2. אשכול ב'- מנות משונעות ממטבח יצרן.

1. **היקף התקשרות:**

כ-700,000 ₪ לשנה (ללא ארץ הצבי)

1. **תקופת ההתקשרות:**

שנתיים+3 אופציות להארכה, בנות שנה כל אחת.

1. **תנאים מוקדמים ותנאי סף**

רשאי להגיש הצעה מציע שימלא אחר כל התנאים המוקדמים ותנאי הסף שלהלן, באופן מצטבר:

* 1. המציע הינו תאגיד ורשום במרשם רשמי בישראל ב-5 השנים האחרונות לפחות.

להוכחת האמור בסעיף זה יצרף המציע להצעתו תעודת התאגדות.

בנוסף יצרף המציע אישור רו"ח / עו"ד בדבר מורשי החתימה מטעמו בנוסח הרצ"ב להזמנה זו.

* 1. לגבי חברה – נדרש כי היא לא תהיה במעמד של חברה מפרת חוק או שהיא בהתראה לפני רישום כחברה מפרת חוק.

להוכחת האמור בסעיף זה יצרף המציע נסח חברה/שותפות עדכני (שהונפק במהלך שנת 2021) מטעם רשם החברות.

* 1. המציע הינו עוסק מורשה או המציע רשום באיחוד עוסקים לצורך דיווח לרשויות מע"מ מכוח סעיף 56 לחוק מס ערך מוסף התשל"ו- 1975, ותקנה 10(ב) לתקנות מס ערך מוסף (רישום).

להוכחת האמור בסעיף זה יצרף המציע אישור מטעם מע"מ בדבר היות המציע עוסק מורשה או רשום באיחוד עוסקים לצורך דיווח לרשויות מע"מ מכוח סעיף 56 לחוק מס ערך מוסף התשל"ו- 1975, ותקנה 10(ב) לתקנות מס ערך מוסף (רישום).

* 1. המציע מקיים הוראות חוק עסקאות גופים ציבוריים (אכיפת ניהול חשבונות, תשלום חובות מס, שכר מינימום והעסקת עובדים זרים כדין), התשל"ו - 1976.

להוכחת האמור בסעיף זה יצרף המציע להצעתו אישור תקף לפי חוק עסקאות גופים ציבוריים על ניהול פנקס חשבונות- אישור ניכוי מס ואישור על ניהול פנקס חשבונות וכן תצהיר בנוסח המצ"ב **כנספח ג'** למסמך א' זה חתום ומאושר כדין.

* 1. על המציע המציע לצרף להצעתו אישור רו"ח על מחזור כספי שנתי של 1,000,000 ₪ לפחות (לא כולל מע"מ) בלפחות 2 מתוך 3 השנים הבאות - 2018, 2019 ו-2020 וזאת בהתאם לנוסח אישור רו"ח המצ"ב **כנספח ה'** למסמך א' זה.
  2. על המציע להיות בעל ניסיון קודם במתן שירותי הסעדה לשני ארגונים לפחות בהיקף אספקה מינימאלי שוטף וקבוע של 300 ארוחות חמות ליום במהלך תקופה של 24 חודשים (מעל 100 ימי פעילות בשנה) בין השנים 2018-2021.

להוכחת האמור בסעיף זה המציע יצהיר על כך על גבי **נספח ו'** למסמך א' זה.

* 1. על המציע להעמיד לטובת הפעלת השירותים מנהל אתר - בעל ניסיון של 3 שנים לפחות בניהול שירותי הסעדה בהיקף של לפחות 300 מבקרים ביום (מעל 100 ימי פעילות בשנה).

להוכחת האמור בסעיף זה המציע יצהיר על כך על גבי **נספח ו'** למסמך א' זה ויצרף להצעתו קורות חיים של מנהל האתר המיועד מטעמו.

* 1. לגבי מציע אשר מציע הצעתו עבור אשכול א', עליו להתחייב למנות מטעמו ועל חשבונו טבח ראשי בעל ניסיון של 3 שנים לפחות בבישול במטבחים מוסדיים בהיקף של 300 ארוחות חמות ליום (מעל 100 ימי פעילות בשנה).

להוכחת האמור בסעיף זה המציע יצהיר על כך על גבי **נספח ו'** למסמך א' זה ויצרף להצעתו קורות חיים של הטבח הראשי המיועד מטעמו.

* 1. על המציע או גורם מורשה מטעמו להשתתף בכנס מציעים אשר ייערך במועד הקבוע בטבלה שבסעיף 15 לעיל.
  2. המציע צירף להצעתו ערבות בנקאית אוטונומית בנוסח המצ"ב כ**נספח ד'** למסמך א' זה בהתאם לנדרש בסעיף 18 שלהלן.
  3. תנאים לדחיית הצעה בשל יחס המציע לעובדים-

4.10.1 במקרים שבהם הורשע המציע או מי מבעלי הזיקה אליו ב-3 השנים האחרונות שקדמו למועד האחרון להגשת הצעות במכרז בעבֵרה פלילית אחת לפחות הנוגעת לדיני העבודה.

4.10.2 במקרים שבהם נקנס המציע או מי מבעלי הזיקה אליו על ידי מינהל ההסדרה והאכיפה במשרד הכלכלה ביותר משני קנסות בגין עבֵרות על דיני העבודה במהלך השנה האחרונה שקדמה למועד האחרון להגשת הצעות במכרז. מספר קנסות בגין אותה עבֵרה ייספרו כקנסות שונים.

4.10.3 במקרה שלהלן לוועדת המכרזים לא יהיה שיקול דעת כאמור לעיל והוועדה תפסול את ההצעה על סף:

המציע, וכן "בעל שליטה" (לעניין זה, שליטה כהגדרתה בחוק ניירות ערך, התשכ"ח-1968) ו"בעל זיקה" במציע [כמשמעותו בחוק עסקאות גופים ציבוריים (אכיפת ניהול חשבונות, תשלום חובות מס, שכר מינימום והעסקת עובדים זרים כדין), התשל"ו – 1976] (להלן: "חוק עסקאות גופים ציבוריים"), ככל שישנם, הורשעו ביותר משתי עבירות לפי חוק שכר מינימום, השתמ"ז-1987 ו/או לפי חוק עובדים זרים (איסור העסקה שלא כדין והבטחת תנאים הוגנים), התשנ"א-1981, ובמועד הגשת הצעת המציע חלפו פחות משלוש שנים ממועד ההרשעה האחרונה.

1. **שיטת שקלול הצעות ובחירת ההצעה הזוכה**

5.1 מציע אשר מעוניין להגיש הצעה עבור אשכול א' והצעה עבור אשכול ב', יגיש 2 הצעות מחיר { הצעת המציע - נספח ב'4(א) או ב'4(ב) למסמך ב' } אשר ינוקדו באופן נפרד.

* 1. שלב ראשון - לאחר קבלת ופתיחת ההצעות במלואן, ועדת המכרזים תבחן אילו מציעים הוכיחו עמידה בתנאי הסף הקבועים במכרז זה.
  2. שלב שני - אמות המידה על פיהן ינתן ניקוד למשתתפים במכרז יהיו 40% עבור ניקוד איכות (המהווים 40 נקודות) ו- 60% עבור ניקוד מחיר (המהווים 60 נקודות).
  3. 40 נקודות (מתוך 100 נקודות מכלל הניקוד) רכיב איכות – לפי הפרמטרים הבאים:

1. **15 נקודות התרשמות מפרופיל המציע**, כמפורט בהרחבה בסעיף 21.5 שלהלן;
2. **10 נקודות התרשמות מלקוחות קודמים**, כמפורט בהרחבה בסעיף 21.6 שלהלן;
3. **5 נקודות להצעה שתוגש מכח אשכול א'**, כמפורט בהרחבה בסעיף 21.11 שלהלן;
4. **10 נקודות סיור אצל לקוחות**, כמפורט בהרחבה בסעיף 21.12 שלהלן.
   1. **15 נקודות- התרשמות מפרופיל המציע**:

התרשמות ועדה מקצועית מטעם ועדת מכרזים מפרופיל המציע, מוותק המציע, מספר לקוחות, היקפי פעילות וניסיונו במתן שירותים למוסדות בעלי אופי דומה.

הנציגים מטעם המרכז יהיו רשאים להתחשב, בין היתר, בפרמטרים הבאים: היקפי ואופי שירותים דומים אצל לקוחות אחרים; היבטי כשרות, הכרות עם דרישות ההלכה בהתאם למקובל אצל המרכז וכיוצ"ב; אמינות ושרות נותן השירותים (גם עפ"י כשרות); שירותיות; אסטתיקה וניקיון האוכל; גיוון וטעם האוכל; סדר וארגון המטבח; עמידה בלוחות זמנים; מועד הכנת האוכל.

* 1. **10 נקודות - התרשמות מהמלצות לקוחות קודמים:**

ועדת המכרזים ו/או יועץ מטעמה יפנו ללקוחות קודמים של המציע לשם קבלת פרטים אודות השירות שקיבלו ושביעות רצונם ממנו ובכלל זה תהא רשאית להתחשב (בין היתר) באיכות השירות שניתן, איכות עבודת עובדי המטבח, אמינות המציע בכל נושא הכשרות ובכלל, איכות המוצרים והציוד, טעם המנות וגיוונן, שירותיות, עמידה בלו"ז, היענות לבקשות לא שגרתיות וכו'. במידה וקיים למרכז ניסיון קודם עם המציע, ינוקד המציע גם על סמך זה.

* 1. הבהרות לגבי אמות המידה: המזמינה תהיה רשאית להתחשב במסגרת בדיקת רכיב האיכות האמורה לעיל, גם בחוות דעת לקוחות אחרים של המציע, גם כאלו שהמציעים לא יציינו על גבי נספח ז' למסמך א' זה. כמו כן רשאית המזמינה להתחשב בהתנהלות המציע בכל הנוגע לשמירת זכויות עובדים, לרבות קיומה של חוות דעת שלילית מצדדים שלישיים ו/או תלונה נגד המציע בעניין זה.
  2. מובהר בזאת, כי המרכז יהיה רשאי לפסול מציעים או לתת ניקוד איכות מופחת, בהתבסס על ניסיון התקשרות שלילי של המרכז עימם ללא צורך בעריכת בדיקות מול לקוחות קודמים אחרים.
  3. **רק מציע אשר סכום הניקוד שלו בסעיפים 21.4(א)-21.4(ב) לעיל יהיה 20 ומעלה יעבור לשלב הניקוד הבא.**
  4. למרות האמור לעיל, במקרה שלשלב הבא יעברו 2 מציעים ומטה, ועדת המכרזים תהא רשאית להחליט להפחית את ניקוד האיכות המזערי ל- 19 נקודות.
  5. **5 נקודות- הצעה שתוגש מכוח אשכול א' (בישול במקום)** תקבל אוטומטית 5 **נק'** ברכיב האיכות. הצעה שתוגש מכוח אשכול ב' לא תקבל ניקוד בפרמטר זה וניקוד רכיב האיכות המקסימלי שלה יהיה 35 נקודות ברכיב האיכות (מתוך התקרה של 40 נקודות).
  6. **10 נקודות – סיור אצל לקוחות קיימים**

ועדת המכרזים ו/או יועץ מטעמה יסיירו באתרי לקוחות קיימים של המציע לשם התרשמות, ובכלל זה תהא רשאית להתחשב (בין היתר) באסטתיקה וניקיון האוכל והמטבח, סדר וארגון המטבח; עמידה בלוחות זמנים; מועד הכנת האוכל, גיוון וטעם האוכל, איכות השירות שניתן, איכות עבודת עובדי המטבח, אמינות המציע בכל נושא הכשרות ובכלל, איכות המוצרים והציוד, שרירותיות, עמידה בלו"ז, היענות לבקשות לא שגרתיות וכו'. במידה וקיים למרכז ניסיון קודם עם המציע, ינוקד המציע גם על סמך זה.

מציע אשר יקבל 30 נקודות ומעלה בניקוד הכולל בסעיף האיכות יעבור ניקוד הצעת המחיר. מציע שיקבל מתחת ל- 30 נקודות – הצעתו תפסל. למרות האמור לעיל, במקרה שלשלב הבא יעברו 2 מציעים ומטה, ועדת המכרזים תהא רשאית להחליט להפחית את ניקוד האיכות המזערי ל- 28 נקודות.

* 1. **60 נקודות (מתוך 100 נקודות מכלל הניקוד) –** רכיב גובה הצעת המחיר שינתן למתן השירותים - לפי הצעות המחיר הבאות למתן שירותי הסעדה בחדר האוכל, וזאת בשים לב להערה הבאה:

מחירי ארוחות בוקר, ערב, תוספות במזנון המהיר וכן כיבוד לאירועים אשר נקבעו מראש על ידי המרכז (ראו מחירונים **בנספחים א'2, א'3, א'5 ו- א'6** למסמך א' זה, בהתאמה), לא יחושבו בשקלול ההצעות.

מתן ציון מחיר יהיה על סמך מחירי הארוחות בחדר האוכל, שבתות והמזנון הבשרי כמפורט להלן במצטבר:

|  |  |  |  |  |
| --- | --- | --- | --- | --- |
| **סוג ארוחה** | **מחיר למנה** | **במכפלת מנות יומיות** | **במכפלת ימי הסעדה** | **סה"כ** |
| **ארוחת צהריים עם עיקרית** |  | 80 | 140 |  |
| **ארוחת צהריים ללא עיקרית** |  | 20 | 140 |  |
| **מנת מזון מהיר מלאה רמה א'** |  | 60 | 140 |  |
| **מנת מזון מהיר מלאה רמה ב'** |  | 60 | 140 |  |
| **מחיר שבתות** |  | 250 | 3 שבתות בשנה |  |
| **סה"כ הצעת מחיר מוערכת שנתית למציע \_\_\_\_\_\_\_\_\_\_\_\_\_\_\_** | | | | |

מציע שהצעתו הכוללת כמפורט לעיל תהיה הנמוכה ביותר יקבל את מירב הנק' ברכיב זה של גובה הצעת המחיר, והיתר ידורגו יחסית אליו.

* 1. **שלב שלישי - שקלול אמות מידה של מחיר ואיכות:**

ניקוד המחיר (המהווה 60% מכלל הניקוד) ישוקלל עם ניקוד האיכות (המהווה 40% מכלל הניקוד) ויתקבל ציון משוקלל של כל המציעים אשר יעמדו בתנאי הסף.

לאחר דירוג המציעים עפ"י הציון המשוקלל, יוגדרו שלושת המציעים שקיבלו הניקוד המשוקלל הגבוה ביותר כ"קבוצת המציעים הסופית". המזמין רשאי על פי שיקול דעתו להרחיב את קבוצת המציעים הסופית עד לכל היותר שישה מציעים שהצעותיהם זכו בניקוד המשוקלל הגבוה ביותר.

* 1. **שלב רביעי** – מבין המציעים אשר יעברו את השלב השלישי המזמינה תוכל להכריז על המציע שהציון המשוקלל שלו (כאמור בסעיף 21.14 לעיל) יהיה הגבוה ביותר כמציע הזוכה, או לנהל מו"מ עם המציעים אשר יעברו את השלב השלישי בהתאם למפורט בסעיף 22 שלהלן או לבטל הליך זה.
  2. למען הסר ספק מובהר בזאת, כי המזמינה רשאית לפסול את הצעתו של המציע הזוכה ו/או לבטל את זכייתו וכן להודיע על זכייתו של מציע אחר, וזאת במקרה שבו לא עמד המציע הזוכה בהתחייבויותיו למתן השירותים נשוא מכרז זה, באופן, במועד ובתנאים הנדרשים ע"י המזמינה.
  3. כל הצעה שתיבחר לא תחייב את המזמינה כל עוד לא נחתם הסכם בין הצדדים על ידי בעלי זכות חתימה בהתאם לנהלים המקובלים אצל המזמינה.
  4. הודיעה המזמינה למציע על זכייתו, תיחשב הצעתו כתקפה וכמחייבת עד לחתימת המזמינה על ההסכם עימו ועד בכלל.

1. **תשלומים של המציע הזוכה:**
   1. המציע הזוכה ישלם מדי חודש דמי שימוש במתחמים, בסך 4,000 ₪ כולל מע"מ. האמור בסעיף זה מתייחס הן למפעיל אשר יציע הצעתו מכוח אשכול א' והן למציע אשר יציע הצעתו מכוח אשכול ב'.
   2. מציע אשר יפעיל את שירותי ההסעדה במתכונת אשכול א' ישא בעלות שנתית של חשמל ומים בסך של 30,000 ₪. במקרה של שינוי משמעותי בהיקף הפעילות הנושא ידון בין המרכז למציע.
2. **לוחות זמנים:**

|  |  |
| --- | --- |
| **סיור מציעים**  **(נוכחות בסיור מתחילתו ועד סופו מהווה תנאי סף)** | יום חמישי טז' אדר א' התשפ"ב 17.2.22, שעת מפגש 11:00 בקמפוס לב שברח' הוועד הלאומי 21, ירושלים, מקום מפגש: חדר האוכל, בנין סוכוצ'בסקי, קמפוס המרכז האקדמי לב, רח' הועד הלאומי 21, גבעת מרדכי, ירושלים. |
| **שאלות הבהרה** | עד ליום שני כ' אדר א' התשפ"ב 21.2.22 עד השעה:12:00. |
| **מועד אחרון להגשת הצעות למכרז** | עד ליום רביעי כט' אדר א' התשפ"ב, 2.3.22 עד השעה: 12:00. |
| **תאריך תוקף ערבות ההצעה** | עד ליום 2.5.22 |

1. **ערבויות:**

ערבות הצעה- 10 אש"ח

ערבות ביצוע- 30 אש"ח